Арх. Број:\_\_\_\_\_\_\_\_\_\_\_\_

Датум:\_\_\_\_\_.\_\_\_\_\_. 2025 година

Врз основа на член 5 став (1) алинеја 1 од Програмата за заштита на ранливи потрошувачи на енергија за 2025 година (“Службен весник на Република Северна Македонија” бр. 34/25), Министерството за енергетика, рударство и минерални суровини објавува

**ЈАВЕН ОГЛАС**

**за финансиска поддршка за потрошена електрична енергија за лица кои спаѓаат во категоријата ранливи потрошувачи на енергија за 2025 година**

Со цел да се обезбеди заштита на ранливи потрошувачи на енергија, согласно Програмата за заштита на ранливи потрошувачи на енергија за 2025 година (“Службен весник на Република Северна Македонија” бр.34/25) (во натамошниот текст програма), Министерството за енергетика, рударство и минерални суровини (во понатамошниот текст: Министерство) доделува финансиска поддршка на :

1.1 домаќинства со едно или повеќе деца со попреченост, корисници на посебен додаток согласно Законот за заштита на децата чиј вкупен нето доход кој подлежи на оданочување согласно Законот за данок на личен доход на членовите на домаќинството во 2024 година не го наминувал износот од:

* 42.000,00 денари за домаќинство со два члена,
* 60.000,00 денари за домаќинство со три члена и
* 80.000,00 денари за домаќинство со четири и повеќе члена, не сметајќи го посебниот додаток согласно Законот за заштита на децата.

1.2 згрижувач кој згрижува едно лице во своето семејство, корисник на надоместок за згрижување согласно член 123 од Законот за социјалната заштита, чиј вкупен нето доход кој подлежи на оданочување на месечно ниво согласно Законот за данокот на личен доход на членовите на домаќинството во 2024 година не го надминувал износот од:

* 42.000,00 денари за домаќинство со два члена,
* 60.000,00 денари за домаќинство со три члена и
* 80.000,00 денари за домаќинство со четири и повеќе члена, не сметајќи го надоместокот за згрижување на едно лице.

1.3 згрижувач кој згрижува две лица во своето семејство, корисник на надоместок за згрижување согласно член 123 од Законот за социјалната заштита, чиј вкупен нето доход кој подлежи на оданочување на месечно ниво согласно Законот за данокот на личен доход на членовите на домаќинството во 2024 година не го надминувал износот од:

* 80.000, 00 денари за домаќинство со три члена и
* 100.000, 00 денари за домаќинство со четири и повеќе члена, не сметајќи го надоместокот за згрижување на едно или повеќе лица.

1.4 згрижувач кој згрижува три лица во своето семејство, корисник на надоместок за згрижување согласно член 123 од Законот за социјалната заштита, чиј вкупен нето доход кој подлежи на оданочување на месечно ниво согласно Законот за данокот на личен доход на членовите на домаќинството во 2024 година не го надминувал износот од:

* 120.000,00 денари за домаќинство со четири и повеќе члена, не сметајќи го надоместокот за згрижување на едно или повеќе лица.

1.5. згрижувач кој згрижува четири лица во своето семејство, корисник на надоместок за згрижување согласно член 123 од Законот за социјалната заштита, чиј вкупен нето доход кој подлежи на оданочување на месечно ниво согласно Законот за данокот на личен доход на членовите на домаќинството во 2024 година не го надминувал износот од:

* 140.000,00 денари за домаќинство со пет и повеќе члена, не сметајќи го надоместокот за згрижување на едно или повеќе лица.

1.6 згрижувач кој згрижува пет лица во своето семејство, корисник на надоместок за згрижување согласно член 123 од Законот за социјалната заштита, чиј вкупен нето доход кој подлежи на оданочување на месечно ниво согласно Законот за данокот на личен доход на членовите на домаќинството во 2024 година не го надминувал износот од:

* 160.000,00 денари за домаќинство со шест и повеќе члена, не сметајќи го надоместокот за згрижување на едно или повеќе лица.

Согласно со член 4 од Програмата, лицата со категориите од точка 1.1.до точка 1. 6 се стекнуваат со финансиска поддршка преку намалување на месечната сметка за потрошена електрична енергија во износ од 1000,00 денари месечно, сметано од денот на поднесување на барањето.

Доделувањето на финансиската поддршка го врши Министерството за енергетика, рударство и минерални суровини преку селекција на пристигнатите барања од домаќинствата за секоја од категориите наведени во точките од 1.1 до 1.6 од овој оглас, се до исцрпување на предвидените средства согласно програмата. Финансиска поддршка се доделува преку намалување на месечната сметка за потрошена електрична енергија во износ од 1000,00 денари месечно, сметано од денот на поднесување на барањето, во времетраење од 12 месеци.

На ранливите потрошувачи на енергија согласно програмата коишто користат гарантирана минимална помош и остваруваат паричен додаток заради покривање на дел од трошоците за потрошувачка на енергенси во домаќинството во согласност со член 42 од Законот за социјална заштита и за старите лица согласно член 7 од Законот за социјална сигурност на стари лица не им следува финансиска поддршка од овој оглас.

Рокот за аплицирање по овој јавен оглас изнесува 30 дена сметано од денот на објавување на јавниот оглас.

**Барање за искористување на финансиска поддршка**

* 1. Право на учество на овој јавен оглас ќе имаат лицата од точка 1.1 до точка 1.6. од овој јавен оглас кои ќе поднесат Образец барање за искористување на финансиска поддршка. Барањето за искористување на финансиска поддршка се доставува на пополнет образец и тоа:
* за домаќинства со едно или повеќе деца со попреченост барање на Образец 1 кој може да се подигне во архивата на Министерството за енергетика, рударство и минерални суровини или да се обезбеди преку интернет страницата на Министерството: [www.eа.gov.mk](http://www.eа.gov.mk).
* за домаќинство згрижувач кој згрижува лица во своето семејство барање на Образец 2 кој може да се подигне во архивата на Министерството за енергетика, рударство и минерални суровини или да се обезбеди преку интернет страницата на Министерството: [www.eа.gov.mk](http://www.eа.gov.mk).
	1. Со барањето за искористување на финансиската поддршка барателот, домаќинство со деца со попреченост до Министерството задолжително ги доставува следните документи:
1. изјава заверена на нотар со која се потврдува дека целокупната приложена документација кон барањето е точна и веродостојна (образецот на изјавата може да се подигне во архивата на Министерството или да се обезбеди преку интернет страната на министерството: [www.ea.gov.mk](http://www.ea.gov.mk));
2. фотокопија од Решение за стекнато право на корисник на посебен додаток за домаќинства со едно или повеќе деца со попреченост, корисници на посебен додаток до 26 години;
3. фотокопија од последната добиена сметка за 2024 година за потрошена електрична енергија во домаќинството;
4. фотокопија од лична карта на барателот; и
5. доказ за членовите на домаќинството на барателот во фотокопија (лична карта за полнолетни лица, извод од матична книга на родени за малолетни лица, извод од венчани, потврда за развод или посмртница за член од домаќинството).

2.3. Со барањето за искористување на финансиската поддршка барателот, згрижувачко семејство до Министерството задолжително ги доставува следните документи:

1. изјава заверена на нотар со која се потврдува дека целокупната приложена документација кон барањето е точна и веродостојна (образецот на изјавата може да се подигне во архивата на Министерството или да се обезбеди преку интернет страната на министерството: [www.еа.gov.mk](http://www.еа.gov.mk));
2. фотокопија од решение за стекнат статус згрижувачко семејство;
3. фотокопија од последната добиена сметка за 2024 година за потрошена електрична енергија во домаќинството;
4. фотокопија од лична карта на барателот и
5. доказ за членовите на домаќинството на барателот во фотокопија (лична карта за полнолетни лица, извод од матична книга на родени за малолетни лица, извод од венчани, потврда за развод или посмртница за член од домаќинството).

**Постапка за доделување на финансиска поддршка**

* 1. Барањето за искористување на финансиска поддршка заедно со потребната документација, барателите за домаќинства со едно или повеќе деца со попреченост по пошта или лично ќе го достават во ЗАТВОРЕН ПЛИК до Министерството за енергетика, рударство и минерални суровини на адреса „улица Македонија, број 27, 1000 Скопје, со назнака – ЈАВЕН ОГЛАС ЗА ФИНАНСИСКА ПОДДРШКА ЗА ПОТРОШЕНА ЕЛЕКТРИЧНА ЕНЕРГИЈА ЗА 2025 ГОДИНА,ИМЕ И ПРЕЗИМЕ И АДРЕСА НА БАРАТЕЛОТ И ЗАДОЛЖИТЕЛНО НАЗНАКА – ЗА ДОМАЌИНСТВА СО ЕДНО ИЛИ ПОВЕЌЕ ДЕЦА СО ПОПРЕЧЕНОСТ
	2. Барањето за искористување на финансиска поддршка заедно со потребната документација, барателите – згрижувачки семејства по пошта или лично ќе го достават во ЗАТВОРЕН ПЛИК до Министерството за енергетика, рударство и минерални суровини на адреса „улица Македонија број 27, 1000 Скопје, со назнака – ЈАВЕН ОГЛАС ЗА ФИНАНСИСКА ПОДДРШКА ЗА ПОТРОШЕНА ЕЛЕКТРИЧНА ЕНЕРГИЈА ЗА 2025 ГОДИНА,ИМЕ И ПРЕЗИМЕ И АДРЕСА НА БАРАТЕЛОТ И ЗАДОЛЖИТЕЛНО НАЗНАКА – ЗА ЗГРИЖУВАЧКИ СЕМЕЈСТВА
	3. Барателите за секоја од категориите наведени во точките од 1.1 до 1.6 од овој оглас треба да достават уредно и комплетно барање со сите потребни документи наведени во точка 2.2 или во точка 2.3 од овој оглас. Доколку поднесеното барање е неуредно и некомплетно, Комисијата, согласно член 39, став 3 од Законот за општа управна постапка („Службен весник на Република Македонија“ бр. 124/2015 и 65/2018) ќе се обрати до барателот и ќе бара во рок од 8 дена уредување и дополнување на барањето.

Едно лице може да поднесе само едно барање за финансиска поддршка на домаќинството.

НАПОМЕНА:Министерството за енергетика, рударство и минерални суровини по службена должност преку Министерството за социјална политика демографија и млади ќе изврши проверка по однос на стекнатите права за социјална заштита во домаќинствата на барателите, а преку Управата за јавни приходи ќе изврши проверка на остварен вкупен нето доход кој подлежи на оданочување согласно Законот за данок на личен доход на членовите на домаќинството во 2024 година.

**Начин на остварување на правото на надоместок**

* 1. За спроведување на активностите за реализација на финансиската поддршка од програмата, министерот формира две комисиии составени од по три члена и нивни заменици од редот на вработените во Министерството.
	2. Комисиите ги разгледуваат пристигнатите барања поднесени заклучно со последниот ден на времетраење на јавниот оглас, заедно со потребната документација и го утврдуваат точниот број на пристигнати уредни и комплетни барања. Согласно потишаниот меморандум за соработка, комисиите ќе побараат од Министерството за социјална политика, демографија и млади податоци дали одделни подносители на барањето, се домаќинства со едно или повеќе деца со попреченост, корисници на посебен додаток согласно законот за заштита на децата, односно дали имаат активен статус на згрижувачко семејство кое згрижува лице или лица во своето семејство согласно Законот за социјална заштита.
	3. Лицата кои имаат поднесено барање, а немаат уредна и комплетна документација или на барање на Комисиите во предвидениот рок не ја доуредат или комплетираат поднесената документација нема да се стекнат со финансиска поддршка.
	4. Комисиите за лицата кои имаат поднесено уредна и комплетна документација, му предлагаат на министерот за енергетика, рударство и минерални суровини да донесе решение за стекнување финансиска поддршка.
	5. Списокот со лица кои се стекнале со финансиска поддршка согласно програмата (во натамошниот текст корисници на финансиска поддршка), се објавува на веб страната на Министерството.
	6. Министерството за енергетика, рударство и минерални суровини, податоците од решенијата во електронска форма ги доставува до универзалниот снабдувач со електрична енергија на месечна основа за сите корисници на финансиска поддршка и врши исплата за сите корисници на финансиска поддршка кон универзалниот снабдувач.
	7. Финансиската поддршка се доделува на месечно ниво по корисник, освен во случаите ако згрижувачко семејство го изгуби статусот на згрижувач согласно закон, заради што Министерството ќе донесе решение со кое ќе престане да важи решението за доделување на финансиска подршка и ќе го прекине доделувањето на финсниската подршка.
	8. Финансиската поддршка ќе отпочне да се реализира по објавување на списокот од точка 4.5 од овој дел, а вкупното намалување за периодот додека трае огласот ќе биде изразено во првата следна сметка за потрошена електрична енергија откога ќе почне да се реализира финансиската поддршка. Корисниците на финансиска поддршка преостанатиот дел од износот на сметката за претходниот месец го плаќаат во рокот за плаќање наведен на сметката.
	9. Доколку корисникот на финансиска поддршка не го плати преостанатиот намален износ на две последователни сметки, на предлог на Комисиите од точка 4.1 од овој дел, Министерот донесува решение со кое се укинува решението за стекнување на финансиска поддршка и за истото Министерството го известува универзалниот снабдувач и корисникот.